Case ID: 1004018
Sentence 6: Birinci instansiya məhkəməsi cərimə məbləğinin tutulması ilə bağlı qeyd etmişdir ki, müqavilə şərtləri iddiaçının üzərinə müvəkkil kredit təşkilatının 1 ay ərzində öhdəliklərini icra etmədiyi halda qanunvericiliyə uyğun tədbirlərin görülməsi öhdəliyini qoymuşdur ki, iddiaçı artıq cavabdeh tərəfindən öhdəliyin lazımınca icra edilmədiyi 2017-ci il 1 may tarixdən bir ay keçdikdən sonra vəsaitlərin qaytarılması üçün tədbirlər görməli və nəticədə məhkəməyə müraciət etməli idi. İddiaçı müqavilənin imperativ şərtlərini yerinə yetirməyərək 2017-ci il 1 may tarixdən sonra vaxtında məhkəməyə müraciət etməmiş və cərimənin artmasına şüurlu surətdə şərait yaratmışdır ki, hazırda tələb olunan cərimə məbləği əsas və faiz borcuna münasibətdə tənasübsüz yüksəkdir.İddiaçı qətnamədən apellyasiya şikayəti verərək qətnamənin qismən – iddia tələbinin rədd olunan hissəsində ləğv edilməsini və iddianın həmin hissədə təmin olunmasını xahiş etmişdir.